Αλκοολισμός

Αλκοολισμός ονομάζεται η παθολογική σχέση που μπορεί να αναπτύξει το άτομο με το αλκοόλ. Ο συγκεκριμένος όρος υποδηλώνει την πλήρη εξάρτηση του ατόμου στο αλκοόλ.

Επιπτώσεις για την ανθρώπινη υγεία 

Ο αλκοολισμός προκαλεί και σωματικές και ψυχικές επιπτώσεις στην ανθρώπινη υγεία.

Σωματικές επιπτώσεις 

Η υπερβολική κατανάλωση αλκοόλης προκαλεί κατά ένα μεγάλο ποσοστό πολλά καρδιαγγειακά νοσήματα όπως τη νόσο του μυοκαρδίου καθώς και σε πολλές περιπτώσεις τον αιφνίδιο θάνατο. Μεταξύ άλλων το αλκοόλ προκαλεί και κίρρωση του ήπατος. Επίσης έχει παρατηρηθεί σημαντική μείωση του αριθμού των λευκών αιμοσφαιρίων, γεγονός που σημαίνει ότι καταστρέφει το ανοσοποιητικό σύστημα του ανθρώπου. Επίσης σύμφωνα με έρευνες, ο αλκοολισμός προκαλεί συχνά οικιακά και εργατικά ατυχήματα, ενώ η οδήγηση υπό την επήρεια του αλκοόλ είναι ιδιαίτερα επικίνδυνη και μια από τις συχνότερες αιτίες τροχαίων ατυχημάτων.

Ψυχικές επιπτώσεις 

Ο αλκοολισμός προκαλεί και ψυχικές επιπτώσεις στην ανθρώπινη υγεία. Οι αλκοολικοί συχνά εμφανίζουν καταθλιπτικές και αυτοκαταστροφικές τάσεις. Στους αλκοολικούς παρατηρείται μείωση της σεξουαλικής απόδοσης και το άτομο συχνά παρουσιάζει παραισθήσεις.

Σύνδρομο στέρησης 
Το σύνδρομο στέρησης εμφανίζεται συνήθως μετά από 6-24 ώρες σχετικής ή απόλυτης αποχής από το οινόπνευμα, μερικές φορές ακόμη και 36 ώρες μετά το τελευταίο ποτό, αφού έχει προηγηθεί μία περίοδος χρονιάς τοξίνωσης.

Πηγές 
ΑΛΚΟΟΛΙΣΜΟΣ, "40 εκατ. αλκοολικοί στην Ευρώπη", άρθρο της εφημερίδας "Ελευθεροτυπία" 04/03/2006, της Ντάνι Βέργου

Εξωτερικοί σύνδεσμοι 

Ανώνυμοι Αλληλέγγυοι Αλκοολικοί του 18 Άνω

Εθισμοί
Αλκοόλ